Iërupa

Iërupa nakeuh salah saboh nibak tujôh banuwa nyang na lam dônya. beunagi ateuh jazirah barat Eurasia, Iëropa geuweuëk nibak Asia, lé kruëng Ural diplah wilayah Pegunungan Kaukasus, Laôt Kaspia ngön Laôt Itam, lom kruëng nyang peusaboh laôt Itam ngön Laôt Aegea.

Iëropa meuceuë ngön Samudra Arktik röt barôh, Samudra Atlantik röt barat, Laôt Mediterania röt teunong, ngön Laôt Itam röt blah timu. Neuduëk banuwa Iërupa bak hakikat jih mantöng meusaboh ngön banuwa Asia, teutapi meuceuë banuwa antara ban dua nyan nakeuh sabab drah budaya ngön politék.

Iëropa nakeuh banuwa keu dua ubeut lam dônya, ngön luwah10.180.000 km2 atawa 2% nibak meubileuëng luwah bumoë. Dari lingka 50 neugara di Iëropa, Rusia nakeuh neugara paléng luwah lom ngön meubileuëng ureung duek nyang paléng le, jicok 40% dari banuwa (bahpih neuduëk neugara nyoë di Iëropa ngön Asia). Nanggroë Vatikan nakeuh nyang paléng ubeut. Iëropa nakeuh banuwa keu lhèë nyang paléng le ureuëng duëk, leuh Asia ngön Afrika, meubileuëng 733 juta atawa keunira 11% nibak ureuëng duëk lam dônya.

Tarèh 
Homo georgicus, nyang udép watèë 1,8 juta thôn nyang ka u likôt di Georgia, nakeuh manusia purba nyang keu phôn jiteumeung di Iëropa. Watèë 1 juta thôn oh leuh nyan, jiteumeung lom manusia purba nyang la'én di Atapuerca, Seupanyo. Leunyan geupeunan manusia Neanderthal (geucok dari nan lembah Neandertal di Jerman) jiteubiët di Iërupa 150.000 thôn nyang ka u likôt, dan gadoh dari ceunatan fosil keunira thôn 28.000 Seugolom Masehi, sabab gadoh nyan mungkén lé meubah iklém, Neanderthal nyan meugantoë lé manusia modèrèn, nyang leumah di Iëropa keunira 43-40.000 thôn nyang ka u likôt.

Bumoë 
Iërupa nakeuh beunagi daratan nyang leubèh rayek jithèë ngön nan Eurasia. Banuwa nyoë mula phôn nibak Pegunungan Ural di Rusia, nyang peudeuh ceuë timu Iërupa ngön Asia. Ceuë teunggara ngön Asia hana meu oh neuduëk ji. Nyang lazém nakeuh Kruëng Ural atawa Kruëng Emba. Ceuë meupawôt ngön Laôt Kaspia, leuhnyan Pegunungan Kaukasus, atawa Depresi Kuma-Manych, trôk an Laôt Itam; Bosporus, Laôt Marmara, lom Dardanelles nyang peuakhé ceuë ngön Asia. Laôt Mediterania blah teunong nyang peu cré Iëropa nibak Afrika. Ceuë röt barat nakeuh ngön Samudra Atlantik.

Karap bandum neugara-neugara Iëropa nakeuh anggèëta dari Konsil Eropa, hana si ngön Belarus, lom Vatikan.

Iëropa geupeuna saboh kawan keu neugara-neugara Iëropa nyang nyang jithèë ngön nan Uni Iëropa nyang jinoë kana 28 boh neugara anggèëta.

Neugara Iërupa

Beunagi Wilayah 

 Iërupa Barat
 Iërupa Tunong
 Iërupa Teungoh
 Iërupa Timu
 Iërupa Utara

Nè